ddrg/super_eurlex huggingface dataset:
H.

ottaa huomioon, että 30. kesäkuuta 2021 turvallisuuslain voimaantulosta tuli kuluneeksi yksi vuosi; toteaa viranomaisten ilmoittaneen, että lain kohteena olisi vain yleistä turvallisuutta uhkaava ”äärivähemmistö”; huomauttaa kuitenkin, että yhden vuoden aikana lakia on sovellettu niin, että Hongkongin vapaa yhteiskunta on purettu täysin lähes kaikilla osa-alueilla, käyttäen perusteluna niinkin sekalaisia ja epämääräisesti muotoiltuja syytöksiä kuin ”kumouksellisuus”, ”valtioyhteydestä irtautuminen” ja ”vehkeily vieraiden valtojen kanssa”, jolloin Hongkongin poliittinen ja oikeudellinen toimintaympäristö on muuttunut täysin ja siellä on tukahdutettu lehdistönvapaus ja vapaa mielipiteenilmaisu; katsoo, että kansallisella turvallisuudella on perusteltu sensuuria, häirintää, pidätyksiä ja syytetoimia, joiden kohteeksi on järjestelmällisesti otettu poliittisia ja vaaleilla valittuja edustajia, aktivisteja, opiskelijoita ja toimittajia demokratiaa kannattavasta leiristä; ottaa huomioon, että turvallisuuslain nojalla on pidätetty arviolta 128 henkilöä ja virallisen syytteen on saanut 64, joista 47 on tällä hetkellä tutkintavankeudessa; toteaa, että turvallisuuslaki loukkaa kaikilta osin ”yksi maa, kaksi järjestelmää” -periaatetta; huomauttaa, että lehdistönvapauden rapautuminen on myös ristiriidassa sen kanssa, että Hongkong tähtää kansainvälisen liiketoiminnan solmukohdaksi;
—

ottaa huomioon viimeksi annetun Schengen-alueen toimintaa koskevan vuosikertomuksen jälkeen hyväksytyn lainsäädännön, jonka tarkoituksena on vahvistaa sitä jatkuvien haasteiden vuoksi, erityisesti seuraavat: Schengenin tietojärjestelmän käytöstä laittomasti oleskelevien kolmansien maiden kansalaisten palauttamiseksi 28. marraskuuta 2018 annettu Euroopan parlamentin ja neuvoston asetus (EU) 2018/1860 (1), Schengenin tietojärjestelmän (SIS) perustamisesta, toiminnasta ja käytöstä rajatarkastuksissa, Schengenin sopimuksen soveltamisesta tehdyn yleissopimuksen muuttamisesta ja asetuksen (EY) N:o 1987/2006 muuttamisesta ja kumoamisesta 28. marraskuuta 2018 annettu Euroopan parlamentin ja neuvoston asetus (EU) 2018/1861 (2), Schengenin tietojärjestelmän (SIS) perustamisesta, toiminnasta ja käytöstä poliisiyhteistyössä ja rikosasioissa tehtävässä oikeudellisessa yhteistyössä, neuvoston päätöksen 2007/533/YOS muuttamisesta ja kumoamisesta sekä Euroopan parlamentin ja neuvoston asetuksen (EY) N:o 1986/2006 ja komission päätöksen 2010/261/EU kumoamisesta 28. marraskuuta 2018 annettu Euroopan parlamentin ja neuvoston asetus (EU) 2018/1862 (3), kehyksen vahvistamisesta ulkorajoja ja viisumipolitiikkaa koskevien EU:n tietojärjestelmien yhteentoimivuudelle ja Euroopan parlamentin ja neuvoston asetusten (EY) N:o 767/2008, (EU) 2016/399, (EU) 2017/2226, (EU) 2018/1240, (EU) 2018/1726 ja (EU) 2018/1861 sekä neuvoston päätösten 2004/512/EY ja 2008/633/YOS muuttamisesta 20. toukokuuta 2019 annettu Euroopan parlamentin ja neuvoston asetus (EU) 2019/817 (4), kehyksen vahvistamisesta poliisiyhteistyötä ja oikeudellista yhteistyötä sekä turvapaikka- ja muuttoliikeasioita koskevien EU:n tietojärjestelmien yhteentoimivuudelle ja asetusten (EU) 2018/1726, (EU) 2018/1862 ja (EU) 2019/816 muuttamisesta 20. toukokuuta 2019 annettu Euroopan parlamentin ja neuvoston asetus (EU) 2019/818 (5), Euroopan matkustustieto- ja -lupajärjestelmän (ETIAS) perustamisesta ja asetusten (EU) N:o 1077/2011, (EU) N:o 515/2014, (EU) 2016/399, (EU) 2016/1624 ja (EU) 2017/2226 muuttamisesta 12. syyskuuta 2018 annettu Euroopan parlamentin ja neuvoston asetus (EU) 2018/1240 (6), asetuksen (EU) 2016/794 muuttamisesta Euroopan matkustustieto- ja -lupajärjestelmän (ETIAS) perustamiseksi 12. syyskuuta 2018 annettu Euroopan parlamentin ja neuvoston asetus (EU) 2018/1241 (7), aitojen ja väärennettyjen asiakirjojen sähköisestä FADO-järjestelmästä (False and Authentic Documents Online) ja neuvoston yhteisen toiminnan 98/700/YOS kumoamisesta 30. maaliskuuta 2020 annettu Euroopan parlamentin ja neuvoston asetus (EU) 2020/493 (8), eurooppalaisesta raja- ja merivartiostosta sekä asetusten (EU) N:o 1052/2013 ja (EU) 2016/1624 kumoamisesta 13. marraskuuta 2019 annettu Euroopan parlamentin ja neuvoston asetus (EU) 2019/1896 (9) (eurooppalaisesta raja- ja merivartiostosta annettu asetus) ja yhteisön viisumisäännöstön laatimisesta annetun asetuksen (EY) N:o 810/2009 (viisumisäännöstö) muuttamisesta 20. kesäkuuta 2019 annettu Euroopan parlamentin ja neuvoston asetus (EU) 2019/1155 (10),
—

ottaa huomioon 19. joulukuuta 2018 annetun naisten ja miesten yhtäläisiä mahdollisuuksia käsittelevän neuvoa-antavan komitean lausunnon ”The future of gender equality strategy after 2019: the battles that we win never stay won” (27),
—

ottaa huomioon YK:n yleiskokouksen 8. kesäkuuta 2016 antaman hiviä/aidsia koskevan poliittisen julistuksen ”HIV and AIDS: On the Fast Track to Accelerating the Fight Against HIV and to Ending the AIDS Epidemic by 2030”,
J.

ottaa huomioon, että Tšad on kärsinyt suuresti terroritoiminnasta ja terrori-iskuista; ottaa huomioon, että Boko Haram, joka on vuodesta 2015 ollut liitossa Islamilaisen valtion kanssa, on levinnyt koko alueelle ja aiheuttanut merkittävää väestön siirtymistä Tšad-järven laaksossa; ottaa huomioon, että Tšadissa on tällä hetkellä 133 000 maan sisällä siirtymään joutunutta henkilöä ja noin 500 000 pakolaista; ottaa huomioon, että sotilaalliset yhteenotot kapinallisryhmien, kuten Front for Change ja Concord in Chad (FACT), kanssa ovat voimistuneet tämän vuoden vaalien jälkeen; ottaa huomioon, että Tšadin armeija on äskettäin väittänyt voittaneensa FACTin; ottaa huomioon, että siirtymäkauden sotilasneuvosto hylkäsi FACTin aseistettujen kapinallisryhmien ehdotuksen tulitauosta ja neuvottelujen käymisestä;
—

ottaa huomioon 26. kesäkuuta 2019 annetun Euroopan neuvoston parlamentaarisen yleiskokouksen päätöslauselman 2293 (2019) Daphne Caruana Galizian murhasta ja oikeusvaltioperiaatteesta Maltassa ja muualla (”Daphne Caruana Galizia’s assassination and the rule of law in Malta and beyond: ensuring that the whole truth emerges”),
12.

huomauttaa, että on ensiarvoisen tärkeää noudattaa täysimääräisesti koheesiopolitiikan mukaisia monitasohallinnon ja kumppanuuden periaatteita, joihin sisältyy myös sukupuolinäkökulma, koska paikallis- ja alueviranomaisilla on suora toimivalta ympäristöön ja ilmastonmuutokseen liittyvissä asioissa, ja ne toteuttavat 90 prosenttia ilmastonmuutokseen sopeutumiseen tähtäävistä toimista ja 70 prosenttia ilmastonmuutoksen hillitsemiseen liittyvistä toimista; muistuttaa, että ne voivat myös kehittää toimia ilmastoystävällisen käyttäytymisen edistämiseksi kansalaisten keskuudessa, mukaan lukien jätehuoltoon, älykkääseen liikkuvuuteen ja kestävään asumiseen liittyvät toimet; korostaa, että siirtymän kohti ilmastoneutraaliutta on oltava oikeudenmukainen ja osallistava, ja siinä on keskityttävä erityisesti maaseutualueilla ja syrjäisillä alueilla asuviin ihmisiin; toteaa, että on tuettava alueita, joihin ilmastoneutraaliuteen siirtyminen vaikuttaa eniten, vältettävä alueellisten erojen kasvua sekä lisättävä työntekijöiden ja paikallis- ja alueyhteisöjen vaikutusmahdollisuuksia; kehottaa kaikkia hallintotasoja edistämään parhaansa mukaan hallintotahojen välistä yhteistyötä, muun muassa eri hallintotasojen välistä vertikaalista yhteistyötä sekä alueiden välistä, kuntien välistä ja rajat ylittävää yhteistyötä, jolla jaetaan tietämystä ja esimerkkejä parhaista käytännöistä koheesiopolitiikasta rahoitetuissa ilmastonmuutoshankkeissa ja -aloitteissa;
F.

katsoo, että covid-19-pandemialla on ollut tuhoisa vaikutus urheiluun ja siihen liittyviin aloihin ja toimialoihin; katsoo, että taloudellinen vaikutus ammattilaisurheiluun on ollut valtava, sillä tulot ovat romahtaneet, koska monet tapahtumat kaikilla tasoilla on täytynyt perua tai järjestää ilman katsojia;
panee merkille, että komissio on sitoutunut panemaan täytäntöön monia Euroopan oikeusasiamiehen ehdotuksia, kuten pyytämään yksityiselle sektorille siirtyviä henkilöitä toimittamaan lisätietoja organisaatiosta, johon he liittyvät, sekä tarkempia tietoja siitä, minkä tyyppistä ammatillista toimintaa he ovat aloittamassa; korostaa, että tällaisia siirtoja ei voi tehdä kevyesti, koska ne voivat johtaa eturistiriitoihin, kun entiset virkamiehet ottavat vastaan työpaikan yrityksessä, jonka etuja he ryhtyvät valvomaan asioissa, joista he ovat aiemmin säätäneet lakeja tai joiden parissa he ovat työskennelleet; panee merkille, että äskettäisen kertomuksen ( 8 ) mukaan komissio hyväksyi 99 prosenttia yksityiselle sektorille siirtymistä koskevista pyynnöistä ja hylkäämisaste oli vain 0,62 prosenttia, mikä viittaa tarpeeseen vahvistaa valvontaa; muistuttaa, että eettiset säännöt eivät ole pelkkä muodollisuus ja että kaikkien toimielinten olisi noudatettava niitä; kehottaa komissiota panemaan täytäntöön kaikki oikeusasiamiehen suositukset, suhtautumaan määrätietoisemmin pyöröovi-ilmiötä koskevaan kysymykseen ja noudattamaan ehdotettuja toimenpiteitä, myös kieltämään uuden toiminnan, jos on näyttöä siitä, että tämä toiminta johtaisi ristiriitaan yleisen edun kanssa, ja julkaisemaan suoraan eettisellä verkkosivustollaan ja hyvissä ajoin kaikki asiaan liittyvät tiedot kaikista arvioiduista entisistä korkeista toimihenkilöistä, jotta yksivuotinen edunvalvonta- ja vaikuttamiskielto voidaan panna täytäntöön;
14.

muistuttaa, että Hongkongissa on ollut avoin pääsy internetiin, mutta on huolissaan siitä, että kansallinen turvallisuuslaki antaa poliisille vallan määrätä internetpalveluntarjoajia sulkemaan verkkosivuja; on erittäin huolissaan internetpalvelutarjoajan Hong Kong Broadband Network äskettäisistä lausunnoista, joiden mukaan se aikoo kansalliseen turvallisuuslakiin vedoten poistaa kaikki verkkosivut, jotka voisivat kiihottaa ”laittomuuksiin”, ja katsoo näin ollen, että on olemassa konkreettinen riski siitä, että Hongkong saatetaan integroida Kiinan palomuuriin; kehottaa Hongkongin viranomaisia välittömästi peruuttamaan kaikki jo annetut poistamismääräykset ja palauttamaan täyden pääsyn internetiin;
A.

ottaa huomioon, että SEU-sopimuksen 4 artiklan 3 kohdan ja SEUT-sopimuksen 288 artiklan 3 kohdan ja 291 artiklan 1 kohdan mukaan jäsenvaltioilla on ensisijainen vastuu unionin lainsäädännön asianmukaisesta ja vahvistetussa määräajassa tapahtuvasta saattamisesta osaksi kansallista lainsäädäntöä, soveltamisesta ja täytäntöönpanosta sekä tarvittavien muutoksenhakukeinojen säätämisestä tehokkaan oikeussuojan takaamiseksi unionin toimivaltaan kuuluvilla aloilla; katsoo, että unionin lainsäädäntö on tehokasta vain, jos se ensinnäkin on saatettu ajoissa, täysimääräisesti ja tarkasti osaksi kansallista lainsäädäntöä ja toiseksi jos sitä sovelletaan asianmukaisesti jäsenvaltioiden kansallisessa lainsäädännössä, mikä on välttämätöntä sen varmistamiseksi, että kaikki EU:n kansalaiset hyötyvät EU:n toimintapolitiikoista ja että yrityksillä on tasapuoliset toimintaedellytykset koko sisämarkkinoilla; ottaa huomioon, että unionin lainsäädännössä olisi noudatettava vilpittömän yhteistyön ja annetun toimivallan periaatteita sekä toissijaisuus- ja suhteellisuusperiaatteita;
12.

on syvästi huolissaan siitä, että tietoliikenneyhteydet maan pohjoisosassa sijaitsevalle Tigrayn alueelle on katkaistu; kehottaa Etiopian hallitusta palauttamaan kaikenlaisen tietoliikenteen Tigrayn alueelle osoituksena sen vastuuvelvollisuudesta ja avoimuudesta sen alueella toteuttamien sotilasoperaatioiden suhteen ja sallimaan Tigrayn alueen kansalaisten vapaan viestinnän; korostaa, että on tärkeää ja tarpeellista saada tietoa sekä verkossa että sen ulkopuolella, koska kaikkien ihmisten oikeus saada tietoa ja päästä käsiksi tietoon on erityisen tärkeää kriisitilanteessa; kehottaa sallimaan riippumattoman raportoinnin tilanteesta; korostaa, että on tärkeää sallia välittömästi riippumattomien tiedotusvälineiden pääsy Tigrayn alueelle; vaatii Etiopian hallitusta kunnioittamaan kaikilta osin sananvapautta, yhdistymisvapautta ja lehdistön vapautta Etiopian perustuslain mukaisesti sekä vapauttamaan perusteettomasti pidätetyt toimittajat ja bloggaajat; on vakaasti sitä mieltä, että rauhanomainen mielenilmaisu on osa demokraattista prosessia ja että vastaamista liiallisella voimankäytöllä olisi vältettävä kaikissa olosuhteissa;
53.

toteaa, että tämänhetkinen covid-19-pandemia on vaikuttanut haitallisesti nykyisiin yhteisen turvallisuus- ja puolustuspolitiikan (YTPP) operaatioihin ja erityisesti EU:n koulutusoperaatioihin esimerkiksi Malin, Somalian ja Keski-Afrikan tasavallan kaltaisissa paikoissa; muistuttaa, että EU:n läsnäolo ja uskottava sitoutuminen on ratkaisevan tärkeää covid-19-pandemian humanitaaristen ja sosioekonomisten seurausten lieventämiseksi; kehottaa vahvistamaan YTPP-operaatioita, joiden tehtävänä on konfliktien ehkäiseminen tai lieventäminen, erityisesti EU:n välittömässä naapurustossa käynnissä olevia operaatioita, jotta voidaan auttaa vakauttamaan jo ennestään hauraita toimintaympäristöjä ja estää konfliktien ja väkivallan uusiutuminen covid-19-pandemian aiheuttamien lisäjännitteiden vuoksi; kehottaa jäsenvaltioita osoittamaan enemmän siviili- ja sotilashenkilöstöä tällaisia tehtäviä ja operaatioita varten ja kehottaa lisäksi tässä yhteydessä hyväksymään viipymättä Euroopan rauhanrahaston; kehottaa painokkaasti EUH:ta parantamaan YTPP-operaatioiden selviytymiskykyä ja kestävyyttä covid-19-pandemian kaltaisten kriisien aikaan; painottaa, että on tärkeää jatkaa YTPP-operaatioiden toteuttamista tällaisissa tilanteissa; kehottaa tarkastelemaan kattavasti, miten covid-19-pandemia vaikuttaa YTPP-operaatioihin valmistautumiseen, niiden valmiuteen, joukkojen muodostamiseen operaatioita varten ja henkilöstön turvallisuuteen sekä operaatioiden jatkuvuuteen;
K.

ottaa huomioon, että uuden koalitiohallituksen enemmistö Moldovan tasavallan parlamentissa on kutistunut jatkuvasti, kun kansanedustajia on loikannut valtaapitävästä liittoutumasta; ottaa huomioon, että Moldovan tasavallassa järjestetään presidentinvaalit syksyllä ja maa kärsii tällä hetkellä akuutista poliittisesta epävakaudesta; ottaa huomioon, että presidentti Igor Dodon on korostanut, että parlamentti on hajotettava ja että ennenaikaiset vaalit on järjestettävä mahdollisimman pian; ottaa huomioon, että Moldovan tasavallan perustuslakituomioistuin päätti 7. heinäkuuta 2020, että ennenaikaiset vaalit voitiin järjestää vasta presidentinvaalien jälkeen;
Y.

ottaa huomioon, että kriisi on osoittanut, että jokainen työntekijä on olennaisen tärkeä ja että jos yhteiskuntamme pystyvät toimimaan eristysolosuhteissa, se ei ole pelkästään terveydenhuoltoalan työntekijöiden, tutkijoiden ja turvallisuusjoukkojen ansiota vaan suurelta osin myös siivoojien, kuljetustyöntekijöiden, markettien kassatyöntekijöiden, hoivatyöntekijöiden, jakelutyöntekijöiden, kotitaloustyöntekijöiden, alustatalouden työntekijöiden, puhelinpalvelukeskusten työntekijöiden, elintarvike- ja maataloustyöntekijöiden, kalastajien ja monien muiden ansiota, joiden panos on välttämätön; ottaa huomioon, että näillä työntekijöillä on liian usein huonot työolot ja alhaiset palkat ja että monilla aloilla suurin osa heistä on naisia;
B.

ottaa huomioon, että lääkeaineiden, myös mikrobilääkeaineiden, laajamittainen käyttö ihmisille ja eläimille tarkoitetuissa lääkkeissä on viimeisten 20 vuoden aikana lisännyt niiden pitoisuutta luonnollisissa varastoissa, kuten maaperässä, sedimenteissä ja vesistöissä; toteaa, että ympäristöpitoisuudet kasvavat todennäköisesti edelleen väestön lisääntyessä ja ikääntyessä; ottaa huomioon, että ilmastonmuutos vaikuttaa sekä vesivarojen määrään että niiden laatuun, sillä kuivina aikoina pitoisuudet ovat suurempia, millä on myös kerrannaisvaikutuksia vedenkäsittelyyn; katsoo, että tietoja on kerättävä laajemmin ongelman laajuuden mittaamiseksi maailmassa; toteaa, että ympäristöön kulkeutuvien lääkeaineiden suurin lähde on niiden käyttö ja hävittäminen;
N.

ottaa huomioon, että viimeaikainen kehitys alueen rauhan ja turvallisuuden osalta vaikutti johtavan asevelvollisuusjärjestelmän uudistuksiin ja asevelvollisten kotiuttamiseen Eritreassa; toteaa, että tähän mennessä ei ole virallisesti ilmoitettu asevelvollisuusajan lyhentämisestä eikä kotiuttamissuunnitelmista; ottaa huomioon, että asevelvollisuus on edelleen luonteeltaan pakollinen ja kestoltaan rajoittamaton; ottaa huomioon, että asevelvollisuuden vuoksi monet kansalaiset, myös naiset ja tytöt, elävät orjuudessa, jossa heidän koko elämänsä on muiden hallinnassa ja jossa he kärsivät muun muassa fyysisestä ja seksuaalisesta hyväksikäytöstä ja sanallisesta häirinnästä ja voivat joutua työskentelemään palvelijoina kotitalouksissa;
A.

ottaa huomioon, että asetuksen (EU) 2016/794 nojalla henkilötietoja voidaan siirtää kolmannen maan toimivaltaiselle viranomaiselle tai kansainväliselle järjestölle, siltä osin kuin siirto on tarpeen Europolin tehtävien suorittamiseksi, kun perusteena on joko komission direktiivin (EU) 2016/680 mukaisesti hyväksymä tietosuojan tason riittävyyttä koskeva päätös, SEUT-sopimuksen 218 artiklan nojalla tehty kansainvälinen sopimus, jossa annetaan yksityisyydensuojaa, perusoikeuksia ja yksilön vapauksia koskevat riittävät takeet, tai henkilötietojen vaihdon mahdollistava yhteistyösopimus, joka on tehty ennen 1. toukokuuta 2017, sekä poikkeustapauksissa tapauskohtaisesti asetuksen (EU) 2016/794 25 artiklan 5 kohdassa säädettyjen tiukkojen ehtojen mukaisesti ja edellyttäen, että riittävät takeet on varmistettu; korostaa, että sopimuksessa on kunnioitettava täysimääräisesti perusoikeuskirjassa tunnustettuja perusoikeuksia ja periaatteita;
22.

ottaa huomioon YK:n arviointiraportit YK:n rauhanturvaajien ja rauhanturvaoperaatioiden muun henkilöstön harjoittamaan seksuaaliseen riistoon ja hyväksikäyttöön liittyvistä valvontatoimista ja kuntoutusavusta; on hyvin järkyttynyt tällaisten rikosten hälyttävästä laajuudesta ja siitä, ettei niiden tekijöitä ole saatettu vastuuseen; on yhtä järkyttynyt lasten seksuaalista hyväksikäyttöä koskevista syytöksistä eurooppalaisia ja YK:n joukkoja vastaan erityisesti Keski-Afrikan tasavallassa vuonna 2016 ja vaatii oikeutta; kehottaa YK:ta, EU:n jäsenvaltioita ja EU:n YTPP-elimiä tutkimaan, panemaan viipymättä ja määrätietoisesti syytteeseen ja tuomitsemaan jokaisen YK:n tai EU:n tai kansalliseen henkilöstöön kuuluvan, seksuaaliseen väkivaltaan syyllistyneen henkilön; korostaa, että asianomaisia rakenteita on kiireellisesti uudistettava siten, että tehdään loppu YK:n ja EU:n henkilöstön rankaisemattomuudesta ja perustetaan toimivat ja avoimet valvonta- ja vastuuvelvollisuusmekanismit; katsoo, ettei voida hyväksyä sitä, että väitettyjä väärinkäytöksiä koskeviin oikeustoimiin ryhtyminen on nykyisin täysin vapaaehtoista ja riippuu maasta, joka joukot on lähettänyt; on vakuuttunut, että tällaisia vakavia rikoksia voidaan vähentää ja ehkäistä myös koulutuksen ja valistuksen avulla; muistuttaa painokkaasti, että tällaiset rikokset on estettävä kiireellisesti tulevaisuudessa, myös jotta voidaan palauttaa paikallisen väestön luottamus kansainväliseen rauhanturvaamiseen;
AE.

toteaa, että vammaisilla henkilöillä on ehdottomasti oltava täysimääräinen ja yhtäläinen pääsy työmarkkinoille mutta että se on edelleen ongelmallista, sillä 50,6 prosenttia vammaisista henkilöistä (53,3 prosenttia miehistä ja 48,3 prosenttia naisista) on työelämässä, kun vastaava luku muiden keskuudessa on 74,8 prosenttia (29), ja 20–64-vuotiaiden vammaisten henkilöiden työttömyysaste on 17 prosenttia verrattuna muiden ihmisten 10 prosenttiin; toteaa, että tämä estää monia vammaisia henkilöitä elämästä itsenäistä ja aktiivista elämää; ottaa huomioon, että merkittävä osa vuosittain asunnottomiksi joutuvista neljästä miljoonasta henkilöstä on vammaisia; ottaa huomioon, että nämä tiedot vaihtelevat suuresti erityyppisten vammojen ja tukitarpeiden välillä;
—

ottaa huomioon ehdotuksen Euroopan parlamentin ja neuvoston asetukseksi tiettyjen siirtymäsäännösten vahvistamisesta Euroopan maaseudun kehittämisen maatalousrahaston (maaseuturahasto) ja Euroopan maatalouden tukirahaston (maataloustukirahasto) tukea varten vuonna 2021 sekä asetusten (EU) N:o 228/2013, (EU) N:o 229/2013 ja (EU) N:o 1308/2013 muuttamisesta vuoden 2021 varojen ja niiden jaon osalta sekä asetusten (EU) N:o 1305/2013, (EU) N:o 1306/2013 ja (EU) N:o 1307/2013 muuttamisesta vuoden 2021 varojen ja asetusten soveltamisen osalta (6),
11.

ehdottaa lisäksi, että jäsenvaltioiden riippumattomat elimet valitsisivat osanottajat sattumanvaraisesti kaikkien unionin kansalaisten joukosta edellä mainittujen kriteerien mukaisesti ja että määriteltäisiin kriteerit, joilla varmistetaan, että vaaleilla valitut poliitikot, hallituksen johtavat edustajat ja ammatillisten eturyhmien edustajat eivät voi osallistua kansalaisfoorumeihin; katsoo, että kansalaisfoorumeilla on oltava erilaisia osallistujia eri paikoissa mutta johdonmukaisuuden ja yhtenäisyyden varmistamiseksi kunkin yksittäisen aihekohtaisen kansalaisfoorumin kaikissa kokouksissa on oltava aina samat osallistujat; korostaa, että kunkin aihekohtaisen kansalaisfoorumin on kokoonnuttava vähintään kaksi kertaa, jotta se voi antaa panoksensa konferenssin täysistunnolle ja saada seuraavassa kokouksessa yleistä palautetta keskusteluista vuoropuhelun muodossa; korostaa, että kansalaisfoorumien olisi pyrittävä yksimieliseen sopimukseen ja, jos tämä ei ole mahdollista, niissä olisi voitava ilmaista vähemmistöön jäänyt mielipide;
J.

ottaa huomioon, että joillakin aloilla, kuten syötäväksi tarkoitetut oliivit (joihin Yhdysvallat on soveltanut tulleja marraskuusta 2017 lähtien) ja oliiviöljy, Yhdysvaltojen päätös pahentaa sisämarkkinoiden jo entisestään heikkoa tilannetta ja että toisilla aloilla, kuten viini, viski ja maitotuotteet, se uhkaa aiheuttaa vakavia yleisiä markkinahäiriöitä; katsoo, että tämä päätös uhkaisi näin ollen kasvua, investointeja ja työpaikkojen luomista ja vähentäisi merkittävästi kilpailukykyä ja supistaisi markkinaosuutta, joiden kehittäminen on kestänyt vuosia ja joiden menetyksestä on vaikea toipua;
C.

toteaa, että tilanne Xinjiangin uiguurien autonomisella alueella, jolla asuu yli 10 miljoonaa islaminuskoista uiguuria ja etnistä kazakkia, on heikentynyt nopeasti viime vuosina erityisesti sen jälkeen, kun vuonna 2014 käynnistettiin ”voimakas isku väkivaltaisia ääriliikkeitä vastaan” -kampanja, koska Kiinan viranomaiset ovat asettaneet Xinjiangin hallinnan ensisijaiseksi tavoitteekseen, mitä perustellaan sillä, että uiguurien väitetään aiheuttavan Xinjiangissa epävakauteen ja turvallisuuteen liittyviä uhkia, sekä Xinjiangin uiguurien autonomisen alueen strategisella sijainnilla ”uusi silkkitie” -aloitteen (BRI) avainalueena, jolla on kunnianhimoisia tulevaisuuden tuotantotavoitteita tekstiilituotannossa ja muilla työvoimavaltaisilla valmistavan teollisuuden aloilla; toteaa, että Kiinan hallituksen terrorisminvastainen sota Xinjiangissa on enenevässä määrin muuttumassa sodaksi uskontoa ja etnisyyttä vastaan; toteaa, että joidenkin tietojen mukaan Xinjiangin leirijärjestelmä on laajennettu Kiinan muihin osiin;
N.

ottaa huomioon, että ihmisoikeuksien puolustajia on vainottu, koska he ovat paljastaneet ihmisoikeusloukkauksia erityisesti Länsi-Papuassa järjestettyjen mielenosoitusten yhteydessä; ottaa huomioon, että mielenosoitusten alkamisesta lähtien ainakin 40 ihmistä on saanut surmansa ja vähintään 8 000 Papuan alkuperäiskansoihin kuuluvaa ja muuta indonesialaista ihmistä on joutunut lähtemään kodeistaan Länsi-Papuassa; ottaa huomioon, että toimittajilta ja YK:n riippumattomilta elimiltä on toistuvasti evätty pääsy paikan päälle;
16.

on sitä mieltä, että armeija ei ole oikea väline muuttoliikeongelmien käsittelemiseen; huomauttaa, että rajalla vallitseva tilanne olisi annettava erikoistuneiden poliisiviranomaisten käsiteltäväksi, sillä heillä on asianmukainen koulutus ja heidät on ohjeistettu kunnioittamaan ihmisoikeuksia ja maahanmuuttajien ihmisarvoa;
—

ottaa huomioon Verkkojen Eurooppa -välineen perustamisesta sekä asetuksen (EU) N:o 913/2010 muuttamisesta ja asetusten (EY) N:o 680/2007 ja (EY) N:o 67/2010 kumoamisesta 11. joulukuuta 2013 annetun Euroopan parlamentin ja neuvoston asetuksen (EU) N:o 1316/2013 (8),